《题甘露寺》
唐代·许棠

丹槛拂丹霄，人寰下瞰遥。何年增造化，万古出尘嚣。

地势盘三楚，江声换几朝。满栏皆异药，到顶尽飞桥。

泽广方云梦，山孤数沃焦。中宵霞始散，经腊木稀凋。

铎动天风度，窗明海气消。带鼙分迥堞，当日辨翻潮。

鸟去沉葭菼，帆来映泬。浮生自多事，无计免回镳。

作者简介：许棠（生卒年不详），字文化，唐代诗人。咸通十二年，进士及第，曾为江宁丞。后辞官，潦倒以终，为“咸通十哲”之一。